CELEX: C2007/297/50
Language: hu
Date: 2007-12-08 00:00:00
Title: C-468/07. P. sz. ügy: A T-36/05. sz., Coats Holdings Ltd, J&P Coats Ltd kontra az Európai Közösségek Bizottsága ügyben 2007. szeptember 12-én hozott ítélet ellen a Coats Holdings Ltd, J&P Coats Ltd által 2007. október 22-én benyújtott fellebbezés

8.12.2007   
            
            
               HU
            
            
               Az Európai Unió Hivatalos Lapja
            
            
               C 297/31
            
         A T-36/05. sz., Coats Holdings Ltd, J&P Coats Ltd kontra az Európai Közösségek Bizottsága ügyben 2007. szeptember 12-én hozott ítélet ellen a Coats Holdings Ltd, J&P Coats Ltd által 2007. október 22-én benyújtott fellebbezés
   (C-468/07. P. sz. ügy)
   (2007/C 297/50)
   Az eljárás nyelve: angol
   Felek
   
      Fellebbezők: Coats Holdings Ltd, J&P Coats Ltd (képviselők: W. Sibree és C. Jeffs, Solicitors)
   
      A másik fél az eljárásban: az Európai Közösségek Bizottsága
   A fellebbezők kérelmei
   A fellebbező kéri, hogy a Bíróság:
   
               —
            
            
               csökkentse a Coats-szal szemben kiszabott bírság összegét, hogy az (i) megfeleljen az egyenlő bánásmód elvének, és (ii) figyelembe vegye a Bizottság megállapításainak jelentős részét, amelyet az Elsőfokú Bíróság megsemmisített, és amely a jogsértés súlyát csökkenti, és az enyhítő körülményeket erősíti.
            
         Jogalapok és fontosabb érvek
   A fellebbező előadja, hogy amikor az Elsőfokú Bíróság egy jelentéktelen megállapítás kivételével a Bizottságnak az EK 81. cikk megsértésével kapcsolatos valamennyi ténymegállapítását– és különösen a Bizottság fő megállapítását, amely szerint a Coats egy háromoldalú megállapodás egyenlően aktív tagja volt – megsemmisítette, figyelmen kívül hagyta az egyenlő bánásmód elvét azzal, hogy csak 20 %-kal csökkentette a Coats-szal szemben kiszabott bírság alapösszegét.
   Másodlagosan a felperes előadja, hogy az Elsőfokú Bíróság figyelmen kívül hagyta a megsemmisített határozat valamennyi elemét, amikor az enyhítő körülmények alapján csökkentette a bírságot.